... toimus 26. mail Tarsi talus. See oli teist aastat korraldatud ohutuspäev "Kaitse end ja aita teisi".    Kohe alguses tekitas elevust politsei ja päästeameti töötajate interaktiivne näidend, milles oli roll ka meie valla konstaabel Jaan Sildojal.    Praktilised töötoad olid samuti asjalikud. Nendes pakutav kinnitas vanu teadmisi ja kindlasti lisandus mõndagi uut. Mulle meeldis kõige rohkem töötuba, kus räägiti käitumisest ekstreemsetes olukordades. Näiteks mida ikkagi teha kui oled metsa ära eksinud? Tuntud tõde, et ähmiga on peast kõik pühitud. Vajalik on kõigepealt rahulikult mõelda ja alles  siis tegutseda.    Päeva lõpetas Vello Orumets tunniajase kontserdiga. Et vanameister on endiselt hoos ja heas vormis, sellest andis tunnistust rahva poolehoidev kaasaelamine.